|  |  |  |  |
| --- | --- | --- | --- |
|

|  |  |  |
| --- | --- | --- |
|

|  |  |
| --- | --- |
|

|  |
| --- |
| MTK-Varsinais-Suomen jäsenkirje 8.4.2022**Varttivuosi 1/2022**Tänä vuonna liiton toiminnasta tehdään vuosineljänneskatsaukset ja ensimmäinen Varttivuosi kertoo ajalta tammi-maaliskuu. Johtokuntatyön raportit ovat olleet kokouksia seuraavissa jäsenviesteissä, joten niitä ei kerrata, samaten tilaisuuksien ja koulutusten kutsut ovat jo tiedossa. Varttivuodessa otetaan esille aiemmin viestityt tapahtumat siltä osin, kun ne ovat johtaneet jatkotoimiin.Varttivuosi-viesti uutena toimintatapana muuttuu, ja toivottavasti kehittyy. Hyvää viikonloppua,Terhi Löfstedtaluepäällikkö, MTK-Varsinais-Suomi[terhi.lofstedt@mtk.fi](https://eur02.safelinks.protection.outlook.com/?url=https%3A%2F%2Femail-api.crmservice.fi%2Fpublic%2Fgoto%2FBAh7C0kiBmUGOgZFVGkDKAtvSSIGcwY7AFRpC0kiBm0GOwBUaQN5mQRJIgZkBjsAVGkDcSAfSSIGYwY7AFRpA4pnukkiBmwGOwBUSSIhbWFpbHRvOnRlcmhpLmxvZnN0ZWR0QG10ay5maQY7AFQ%3D--0a4973caf773bee9538f3cc89b9c6d0b8c5f14b6&data=04%7C01%7C%7C4da2356a9c3b4f11134408da19641c7c%7Cc10c53fbad1e4893a1acee30fbe7b31c%7C0%7C0%7C637850215017573851%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=xKhPv7GtHfMn05APbird%2BNq8nWJWA5FYw12kL9HQQWw%3D&reserved=0)**Luottamushenkilötoiminta, maatalouspoliittinen vaikuttaminen**Lounaisten tuottajaliittojen peltokasvivaliokunta käsitteli maaliskuun kokouksessa maatalouden kannattamattomuutta ja markkinatilannetta, mikä muuttui vielä Venäjän hyökättyä Ukrainaan. Valiokunta lähetti terveiset MTK:n tukineuvottelijoille suojavyöhykkeistä maksettavan korvauksen pitämisestä nykyisellä tasolla Suomen uudessa CAP-strategiassa. (Saaristomeren ja Kokemäenjoen valuma-alueen viljelijöiltä vaaditaan entistä tehokkaampaa ravinnepäästöjen vähentämistä, joten suojavyöhykkeitä tarvitaan. Suojelutoimista tulee saada korvaus.) Valiokunta esitti myös, ettei kerääjäkasvitoimenpidettä tule laajentaa koskemaan perustettavia tuotantonurmia, jotta kerääjäkasvialle suunniteltu korvaus pystytään maksamaan erikseen kylvetyille kerääjäkasvialoille. Peltokasvivaliokuntien yhteiskokouksessa Helsingissä aiheina olivat Suomen huoltovarmuus, EU:n suunnitellut viherryttämistoimet, markkinatilanne ja MTK:n kasvinviljelysektorin edunvalvonta. Etelä-Suomen lihavaliokunta vaati muutoksia tulevan ohjelmakauden ehtoihin. Sika- ja siipikarjatilojen tuen lasku huoletti tukielementtien puuttuessa, markkinoilta ei ole saatu merkittäviä korotuksia tuottajahintoihin. MTK:n verkostot kaupan kanssa käymää vuoropuhelua pidettiin tärkeänä. Tälle vuodelle eläinpalkkiojärjestelmään tuleviin muutoksiin haluttiin lisäaikaa suunnitelluilla muutoksilla ollessa merkittäviä tilan taloutta heikentäviä vaikutuksia (tukien lisäksi markkinat). Uudet säännöt tulee saada riittävällä varautumisajalla ja niiden tulee olla käytännössä noudatettavat. Kokouksessa sovitun mukaisesti valiokunnan jäsenet ottivat yhteyttä aiheesta alueen kansanedustajiin. Maaseutunuorten valiokunta kävi keskustelua nuorten entistä parempien vaikuttamismahdollisuuksien edistämisestä järjestön sisällä. Elinkeinon edunvalvontatoimintaan vaikuttaminen koettiin tärkeäksi sitouttajaksi järjestön toimintaan ja samalla saataisiin edunvalvonnassa esille tulevaisuuden tarpeita. Vuoden aikana tullaan kartoittamaan uusia vaikuttamismahdollisuuksia liiton sisällä. Uusien toimijoiden mukaan saaminen edellyttää edunvalvontavaikuttamismahdollisuuksien lisäksi matalan kynnyksen tapahtumia, joten perinteinen Itsenäisyyspäivän gaala päätettiin järjestää koronatauon jälkeen. Erillinen gaalatoimikunta vastaa tapahtuman organisoinnista, näin tilaisuudesta saadaan aidosti nuorten itsensä näköinen. Varhaisperunatoimikunnan kauden avauskokouksessa todettiin ensimmäiset istutukset tehdyiksi viikolla 11, niille oli saatu myös mediajulkisuutta (Yle, MTV3). Kokouksessa linjattiin suunnitelmat satokauden -22 menekinedistämiselle ja markkinointikampanjalle. Toimialalle varatuista menekinedistämisrahoista (kerätty alalta alkuperämerkin käyttömaksuista, ts. ala maksaa itse) valtaosa (4/5) käytetään MTK:n puutarhaverkoston isoon kasviskampanjaan vuoden 2021 mallin mukaan, jäljelle jäävällä rahalla tehdään oma video somelevitykseen. Järjestön mittavaan kasviskampanjaan osallistuminen on perusteltua, sillä näin saadaan edistettyä kaikkien kotimaisten kasvisten kulutusta ja parannettua kuluttajan tietämystä alkuperän ja alkuperämerkintöjen merkityksestä. Toimikunta pitää kasvukaudella noin kymmenen kokousta painottaen markkinatilannetietämystä, näistä tulee seuraavaan Varttivuoteen oma katsauksensa.**Yhteiskunnallinen ja verkostovaikuttaminen** Liitto seuraa lomituksen toteutumista ja on nimennyt tuottajaedustajat paikallisyksiköiden yhteistyöryhmiin. Vehmaan lomituksen paikallisyksikkö hallinnoi Varsinais-Suomen (pl. Somero), Etelä-Satakunnan ja Länsi-Uudenmaan maatalouslomitusta. Lomitus on jatkunut yksiköiden yhdistymisen jälkeen suunnitellusti, vaikka koronaepidemian vuoksi lomittajavaje on entistä suurempi.Haasteena valkohäntäpeura -tilaisuus tammikuun alussa kokosi webinaariin 300 kuulijaa, tilaisuuden jälkeen yhteisiä toimia kannan vähentämiseksi on edistetty mm. kouluttamalla riistanhoitoyhdistysten maanomistajien edustajia. Valkohäntäpeuratihentymäalueen liittojen yhteisen Valkohäntäpeuratyöryhmän vetovastuu on MTK-Varsinais-Suomella. Työryhmä kokoontui helmikuussa ennen alueellisten riistaneuvostojen kokouksia tavoitteena saada maanomistajien ääni kuuluville.Liitto on vetänyt yhteistyössä Ely-keskuksen kanssa huoltovarmuusryhmää, johon on kutsuttu mukaan kuntien YTA-viranomaiset, alueellisten yrityskeskusten ja neuvonta- sekä sisarjärjestöjen edustajat. Ryhmän toiminta alkoi jo koronakeväänä 2020, jolloin huolena oli paitsi tuotantopanosten saanti, niin myös tuottajien terveystilanne sekä kausityövoiman saatavauus. Ukrainan sodan myötä ryhmän toiminnassa on korostunut huoli kausityövoimatilanteesta (valtaosa maakunnan vierasperäisestä kausityövoimasta on tullut Ukrainasta) sekä tuotantopanosten saatavuudesta ja kustannusten noususta. Työvoiman tarvetta ja saatavuutta on koordinoitu TE-toimijoiden ja Töitä Suomesta kanssa. Lisäksi on selvitetty maahan saapuneiden ja jo tiloilla asuvien pakolaisten mahdollisuutta halutessaan työllistyä (tilapäisen kansainvälisen suojelun -status ja työnteko).**Jäsenet ja järjestö**Helmikuussa järjestettiin lounaisten liittojen yhteistyönä Ellivuoren laskettelutapahtuma koronapaussin jälkeen. Tilaisuuden aikaan koronarajoitteita oli vielä voimassa, joten oheistoimintaa ei ollut. Maaliskuussa tarjottiin alueen maaseutunuorille vastaava tapahtuma Sappeella, jossa oli lisäksi järjestö- ja elämänturva-asiaa nuorille. Illassa puhumassa oli myös MTK:n johtokunnan nuori jäsen Susanna Valtonen. Vuoden maaseututeko-stipendit, jotka myönnetään naisille maaseudun ja sen elinkeinojen eteen tehdystä työstä ja toiminnasta, myönnettiin vuoden 2021 osalta seuraaville henkilöille:MTK-Vehmaan ehdottamat Susanna ja Marianne Mäntylä (Vemo’s lähiruokakahvila, kotimaisen ruuan edistämisestä) sekä MTK-Lokalahden ehdottama Maaret Tukiainen (koululaisten tutustuttaminen maatiloille).Yhdistysten uusille (ja uudehkoille) luottamushenkilöille järjestettiin koulutus- ja tutustumisilta maaliskuun alussa. Järjestötoiminnan ja mm.  Oiva-jäsenpalvelun esittelyn lisäksi kuultiin sen hetkinen maatalouspoliittinen tilannekatsaus.Liitto on mukana yhdistysten toiminnassa mm. kuluvalla kevätkokouskierroksella, jonne pyritään saamaan maatalouspoliittinen katsaus/kokous. Jäljellä olevien kokousten aikataulut löytää keskiviikkoisin Maaseudun Tulevaisuus-lehdestä.    |

 |

 |

 |

|  |  |  |  |  |
| --- | --- | --- | --- | --- |
|

|  |  |  |  |
| --- | --- | --- | --- |
|

|  |  |  |
| --- | --- | --- |
|

|  |  |
| --- | --- |
|

|  |
| --- |
|  |

 |

 |

 |

 |
|

|  |  |  |  |
| --- | --- | --- | --- |
|

|  |  |  |
| --- | --- | --- |
|

|  |
| --- |
|   |

|  |
| --- |
| CRM-service logo |

 |

 |

 |